62014TO0488(02)_INF
Rettens kendelse (Ottende Afdeling) af 6. december 2023 –Mdr Inversiones og Espacio Activos Financieros mod Kommissionen
(Forenede sager T-488/14 og T-489/14) (
1
)
»Annullationssøgsmål – statsstøtte – støtte ydet af de spanske myndigheder til visse økonomiske interessegrupper (ØIG) og deres investorer – skatteordning for visse finansielle leasingaftaler i forbindelse med erhvervelse af skibe (den spanske leasingbeskatningsordning) – afgørelse, hvorved støtten erklæres delvist uforenelig med det indre marked og anordnes delvist tilbagesøgt – delvist bortfald af tvistens genstand – delvist ufornødent at træffe afgørelse – søgsmål delvist åbenbart ugrundet«
1.
Annullationssøgsmål – søgsmål til prøvelse af en afgørelse – søgsmålsinteresse – delvis annullation af den anfægtede retsakt som led i andre søgsmål anlagt til prøvelse af denne retsakt – søgsmål både med påstand om annullation af de annullerede dele af den anfægtede retsakt og om annullation af ikkeannullerede dele – sagens genstand kun bibeholdt med hensyn til de ikkeannullerede dele
(Art. 263 TEUF og 277 TEUF; Rettens procesreglement, art. 131)
(jf. præmis 22-48)
2.
Statsstøtte – begreb – foranstaltningens selektive karakter – skattemæssige foranstaltninger til fordel for visse økonomiske interessegrupper og deres investorer – skatteordning for visse finansielle leasingaftaler vedrørende erhvervelse af skibe – ordningens selektivitet som helhed udledt af virkningerne af godkendelsen til indledende afskrivning på indrømmelsen af de andre indførte foranstaltninger – lovlighed
(Art. 107, stk. 1, TEUF)
(jf. præmis 54-59)
3.
Institutionernes retsakter – begrundelse – forpligtelse – rækkevidde – kommissionsafgørelse vedrørende statsstøtte – afgørelse om en skatteordning for visse finansielle leasingaftaler vedrørende erhvervelse af skibe – nødvendigheden af at redegøre for de faktiske omstændigheder og retlige betragtninger, der har været afgørende med henblik på afgørelsens opbygning – ikke krav om specifik begrundelse af hver enkelt oplysning påberåbt af de berørte
(Art. 107, stk. 1, TEUF og art. 296 TEUF)
(jf. præmis 63 og 64)
Konklusion
1)
Det er ikke længere fornødent at træffe afgørelse i sagerne, for så vidt som de er rettet mod artikel 1 i Kommissionens afgørelse 2014/200/EU af 17. juli 2013 om Spaniens støtteordning SA.21233 c/11 (ex NN/11, ex CP 137/06) – Skatteordning for finansielle leasingaftaler, også kendt som den spanske leasingbeskatningsordning, for så vidt som de økonomiske interessegrupper og deres investorer heri identificeres som de eneste modtagere af den støtte, der er omhandlet i afgørelsen, og afgørelsens artikel 4, stk. 1, for så vidt som Kongeriget Spanien ved denne bestemmelse pålægges at tilbagesøge hele den støtte, der er omhandlet i afgørelsen, fra de økonomiske interessegrupper, der havde modtaget denne.
2)
I øvrigt frifindes Europa-Kommissionen.
3)
Hver part bærer sine egne omkostninger.
(
1
) – EUT C 282 af 25.8.2014.